CELEX: 62011CN0635
Language: ro
Date: 2011-12-09 00:00:00
Title: Cauza C-635/11: Acțiune introdusă la 9 decembrie 2011 — Comisia Europeană/Regatul Țărilor de Jos

25.2.2012   
            
            
               RO
            
            
               Jurnalul Oficial al Uniunii Europene
            
            
               C 58/4
            
         Acțiune introdusă la 9 decembrie 2011 — Comisia Europeană/Regatul Țărilor de Jos
   (Cauza C-635/11)
   2012/C 58/05
   Limba de procedură: olandeza
   
      Părțile
   
   
      Reclamantă: Comisia Europeană (reprezentanți: J. Enegren și M. van Beek, agenți)
   
      Pârât: Regatul Țărilor de Jos
   
      Concluziile reclamantei
   
   
               —
            
            
               Constatarea faptului că, prin neadoptarea tuturor actelor cu putere de lege și a actelor administrative necesare pentru ca salariații unităților unei societăți care rezultă dintr-o fuziune transfrontalieră și are sediul social în Țările de Jos, unități situate în alte state membre, să beneficieze de drepturi de participare identice cu cele ale lucrătorilor angajați în Țările de Jos, Regatul Țărilor de Jos nu a respectat obligațiile care îi revin în temeiul articolului 16 alineatul (2) partea a doua a tezei introductive și litera (b) din Directiva 2005/56/CE a Parlamentului European și a Consiliului din 26 octombrie 2005 privind fuziunile transfrontaliere ale societăților comerciale pe acțiuni (1);
            
         
               —
            
            
               obligarea Regatului Țărilor de Jos la plata cheltuielilor de judecată.
            
         
      Motivele și principalele argumente
   
   Din articolul 16 alineatul (2) litera (b) din Directiva 2005/56/CE rezultă că legislația națională a statului membru în care este stabilit sediul social al societății care rezultă în urma unei fuziuni transfrontaliere trebuie să permită, pentru salariații unităților societății care rezultă în urma fuziunii transfrontaliere, unități situate în alte state membre, aceleași posibilități de a-și exercita drepturile de participare precum salariații din statul membru în care societatea care rezultă în urma fuziunii transfrontaliere își are sediul social.
   Legislația națională care vizează transpunerea directivei trebuie așadar să prevadă toate cazurile prevăzute la articolul 16 alineatul (2) din directivă.
   Alta a fost situația în Țările de Jos.
   
      (1)  JO L 310, p. 1, Ediție specială, 17/vol. 2, p. 107